Med baser menes vanligvis en sammenkoblende del mellom kikkerten og våpenet. Eksempelvis kan en base ha innfesting for picatinny på undersiden, mens oversiden kan enten ha ring- (f.eks. 30 mm) eller skinnemontasje (f.eks. Zeisskinne). På noen montasjer er over- og underdelene separate deler som må skrues sammen. En base kan således utgjøre en komplett kikkertmontasje, men menes som regel om en underdel av en todelt kikkertmontasje.